Mirjana Kapetanović

**Mirjana Kapetanović** (Konjic, 18. mart 1959 — 20. februar 2026) bila je bosanskohercegovačka književnica i novinarka.

## Biografija 
Mirjana Kapetanović školovala se u Konjicu. Dugi niz godina pjevala je u horu *Djevojke s Neretve*, Ženskom gradskom horu i ansamblu *Rezonanca*. Bila je članica u Amaterskog pozorišta *Neretva* Konjic.

Bavila se humanitarnim radom u okviru humanitarnih organizacija *Hrana za život* u Sarajevu, *Merhamet* u Konjicu, *Vindol za decu sveta* i *Zavod EkoAlt Vindol* u Sloveniji, Udruženje *Žena za ženu* u Konjicu i samostalno.

Dugi niz godina radila je kao novinar Radio Konjica i Radio FERN-a, kao dopisnica Večernjih novina (kasnije Jutarnjih novina), Dnevnog Avaza, časopisa za žene Azra, časopisa Arka. Deset godina je bila saradnica novinske kuće *Color Press Group* iz Novog Sada. Širokih interesovanja i zanimanja sarađivala sa nizom časopisa u Hrvatskoj i Srbiji. Objavljivala je kratke priče u književnim časopisima Lica (Sarajevo), Diwan (Tuzla), Književni pregled (Beograd), Avlija (Rožaje), te na Internetu. U toku novinarskog djelovanja objavila je preko 500 članaka, intervjua, reportaža, preko 150 autorskih emisija kao što su *Govinda*, *Na granici mogućeg*, *Plava planeta*, emitiranih na Radio Konjicu, te mnoštvo radijskih priloga u saradnji sa drugim urednicima i emisijama na radio FERN-U, BHR1 i Radio Konjicu.

Zadnjih deset godina isključivo se bavila književnim radom. Imala je dvoje djece, Edvina i Irinu, bosanskohercegovačku pjevačicu.

Preminula je 20. februara 2026. godine u Konjicu.

## Nagrade 
* 2015. na Svjetskom Kongresu žena u Milanu dodijeljena joj je nagrada za životno djelo  *Donne che ce l`hanno fatta* (*Žena koja je uspjela*) kao jednoj od 40 žena u svijetu
* 2017. Večernji list Mostar, u konkurenciji za *Večernjakov pečat* je kandidira za ličnost godine  BiH u oblasti kulture i glasovima građana i stručnog žirija biva izabrana među troje najboljih
* 2010. nagrada za priču *Funkcioner,* Zbornik KNS „Kapija Istoka i Zapada“, KNS Novo Sarajevo
* 2011. nagrada za priču *Šofer Nućo,* Zbornik KNS Novo Sarajevo
* 2010. za priču  *Frizerka* Zbornik *Najbolja ljetnja priča 20+*1, Brod knjižara Zagreb
* 2011. za priče  *Ljetnji pljusak* i *Indijanska*, Zbornik *Najkraće priče*, Izdavačka kuća *Alma* Beograd
* 2011. za priču *Vuk*, Zbornik KNS *Duhovna konekcija*, KNS Novo Sarajevo
* 2011. za priču *Moralna osoba* WHF 2011, zbornik najboljih priča, Široki Brijeg
* 2011. za priču *Jedan život u manje od 900 znakova,* pobjednička priča na konkursu za *Najkraću priču 2011* IK *Alma* Beograd
* 2012. za priču *Slet, kokta i sodar Svetozar Jovanović*, zbornik *Avlija* Rožaje
* 2013. za priču *Pastorala*, zbornik *Avlija* Rožaje
* 2014. za priču *Kako se kozmopolitizam uselio u Gornju Drenavu*, Fanzin WHF 12, Široki Brijeg
* 2015. prva nagrada za priču na temu genocida nad Bošnjacima u Srebrenici, Fondacije *Lijepa riječ* iz Konjica
* 2017. za WHF priču *Iz zemlje, na zemlji i u zemlju*, fanzin WHF 15

## Bibliografija 
* Priča *Galeša*, Mala antologija savremene bošnjačke pripovijetke, IK „MM Tuzla“ Tuzla, 1997.
* *Vegetarijanski kuhar sa uputama iz ayurvedske medicine*, samostalno izdavaštvo, 1999.
* Roman *Galeša* (u pripremi drugo izdanje), samostalno izdavaštvo, 2004.
* Zbirka priča *Pričalo se po Hercegovini* (sa audio izdanjem knjige za potrebe slijepih i slabovidih lica), samostalno izdavaštvo, 2007.
* Autobiografski roman *Moja Radava*, samostalno izdavaštvo, 2008.
* Biografija *Lazar Draljača – posljednji bogumil*, Dobra Knjiga Sarajevo, 2009.
* Ljubavni roman – *Oluja ljubavi* objavljen *Gloria Grupa*, Zagreb, 2011.
* Zbirka priča *Priče ispod Prenja*, samostalno izdavaštvo, 2013.
* Zbirka priča *Ljubavne u prvom licu jednine*, *Fondacija Lijepa riječ*, Konjic, 2014.
* Zbirka priča *Confido nelle mie forze*, Tavas Edizioni, Pavia Italia, na talijanskom jeziku, 2014.
* Zbirka priča *Uzdam se u svoju snagu*, Udruženje *Žena za ženu* Konjic, 2015.
* Zbirka priča *Muškarci su pravi muškarci*, samostalno izdavaštvo, 2016.
* Zbirka priča *Tamo gdje žubori Neretva*, samostalno izdavaštvo, 2017.

## Reference 
## Vanjski linkovi 
* *Mirjana Kapetanović, Šumoljublje*
* *Mirjana Kapetanović, Svaki dan je Valentinovo*

Kategorija:Bosanskohercegovački pisci
Kategorija:Rođeni 1959.
Kategorija:Biografije, Konjic
Kategorija:Umrli 2026.